Pagsasao a Nedebang

Ti pagsasao a Nedebang ket ti pagsasao a Papuano a naisasao kadagiti purok ti Balungada ken Baulang iti akidaya a distrito ti Isla Pantar idiay Purpuro Alor tiIndonesia.Grimes, Charles E., Tom Therik, Barbara Dix  Grimes & Max Jacob. 1997. A guide to the people and languages of Nusa Tenggara. (Paradigma series B 1). Kupang, Indonesia: Universitas Kristen Artha Wacana and Alfa Omega Foundation.Stokhof, W. A. L. 1975. Preliminary notes on the Alor and Pantar languages (East Indonesia). (Pacific Linguistics B-43). Canberra: Australian National University. Adda pay dagiti agsasao iti Nedebangidiay Air Panas, ti administratibo aparte ti Balungada ngem mabirukan iti 1 km manipud iti nangruna a purok.

Nakaro a naisagmak a pagsasao ti Nedebang. Daytoy ket saanen a maus-usar a kas pagsasao iti inalldaw a pannakisinnarita, uraya iti uneg ti balay. Ti Indones wenno Alor Malay ket isu dagitoy ti kaaduan a maus-usar. Adda dagiti agtataeng iti Bolungada ket nalaingda pay nga agsao iti Tewa; ken adda pay dagiti agtataeng iti Air Panas ket makasao iti dialekto ti Baranusa iti pagsasao nga Alor (saan nga iyallilaw iti Alor Malay). Adda dagiti basbassit ngem 200 nga agsasao iti Nedebang ken dagiti kaubingan nga agsasao ket agtawenda iti 50.Holton, Gary. 2006. Preliminary notes on the Nedebang language. http://hdl.handle.net/11122/6839

 Nagan 
Ti nagan a Nedebang ket adu a mabigbigan babaen dagiti agsasao, urayno adda met dagiti agkaykayat iti nagan a Klamu. Ti immuna anaibaga ket mangibaga ti maysa a tinaudan a purok a mabirukan iti kabanbantayan iti ngato ti lugar a pagtaengan itan dagiti agsasao. Daytoy a lugar ket naireporta kano a maus-usar pay laeng para iti panangmuyong ken para kadagiti tradisional a seremonia. Ti termino a Klamu rket mangibaga ti maysa a tribu (Indonesio ti suku). Ti tattao a Klamu ket immalisda manipud idiay Nedebang ken napanda idiay igid ti baybay sakbay idi wayawaya ti Indonesia, mabalin daytoy a dagiti tawen idi 1930. Adu a mangipapel ti relihion iti sosial ken dinamika ti lingguista iti rehion. Malaksid iti Air Panas, ti tattao ti Balungada ket Kristianoda, ken kaaduan dagiti agtataeng ket nagtaudda iti kaputotan a Klamu. Iti pannakaigiddiat, dagiti purok ti Baulang ken Air Panas ket Islamikoda ken aglaon kadagiti adu a populasion dagiti agsasao iti Austronesio nga immakar manipud idiay Baranusa. Isu a ti pagsasao ket agparang nga ad-adu nga agrangrang-ay idiay Balungada. Idiay ket agparang nga awan ti nakaro a pannakabingbingay ti dialekto iti kaunegan ti Nedebang.

 Dagiti nagibasaran 

Kategoria:Dagiti pagsasao ti Indonesia
Kategoria:Sasao nga Alor–Pantar
Kategoria:Naisagmak a sasao a Papuano